16 fős legénységével együtt eltérítettek szombaton délelőtt 11 óra körül az Ádeni-öbölben egy amerikai tulajdonú, olasz vontatóhajót. Pierandrea Magistrati olasz nagykövet megerősítette az információt: „úgy vélem, van egy hajó, amelyet eltérítettek szomáliai kalózok.” Ezen kívül Shona Lowe, a NATO Northwood tengeri parancsnoki központjának szóvivője is arról számolt be, hogy az olasz lobogó alatt közlekedő vontatóhajót ma reggel elrabolták Szomália északi partjainál. Lowe azt is megerősítette, hogy az olasz kormánytisztviselők a vontatóhajót birtokló céggel együtt igyekeztek biztosítani a legénység (amelynek tíz tagja olasz volt) szabadon bocsátását.
Az Ádeni-öböl Szomália északi partja mentén fekszik.